România se află pe ultimul loc în Uniunea Europeană după ponderea absolvenților de facultate. Femeile conduc detașat topul european
Anul trecut 43% din populația Uniunii Europene cu vârsta între 25 și 34 de ani era absolventă de învățământ superior. În rândul țărilor membre, România este pe ultimul loc: doar 23% din populația în intervalul de vârstă analizat avea studii superioare.